ന്യൂറോപ്റ്റെറ

ന്യൂറോപ്റ്റെറ (Neuroptera) എന്ന പ്രാണി നിര Lacewings, Mantidflies, Antlions തുടങ്ങിയ ജീവികൾ അടങ്ങുന്നതാണ്. ഏകദേശം 6000-ൽപ്പരം സ്പീഷീസ് ഈ നിരയിലുണ്ട്. ഇവയിലെ മുതിർന്ന പ്രാണികൾക്ക് ധാരാളം ഞരമ്പുകളോടുകൂടിയ തുല്യവലിപ്പത്തിലുള്ള നാലുചിറകുകളും ചവക്കാൻ കഴിയുന്ന ചുണ്ടുകളുമുണ്ട്. ഇവ രൂപാന്തരീകരണത്തിനു വിധേയമാകുന്നു. പേർമിയൻ കാലഘട്ടം മുതൽ ഇവ ഭൂമിയിൽ കാണപ്പെടുന്നു.

ശരീരപ്രകൃതം
ഇവയുടെ ശരീരം വളരെ മൃദുലമാണ്. എന്നാൽ ചുണ്ടുകൾ ചവയ്ക്കാനുതകുംവിധം ബലമുള്ളവയാണ്. വലിയ കണ്ണുകൾ ഉണ്ട്. ധാരാളം ഞരമ്പുകളോടുകൂടിയ തുല്യവലിപ്പത്തിലുള്ള നാലുചിറകുകൾ ഉണ്ട്.

ലാർവ മികച്ച വേട്ടക്കാർ ആണ്. കുത്താനും വലിച്ചുകുടിക്കാനും ഉപകരിക്കുന്നവിധത്തിൽ ഇവയുടെ താടിയെല്ല്‌ രൂപാന്തരപ്പെട്ടിരിക്കുന്നു. മൂന്നുജോടി കാലുകൾ ഉണ്ട്.

ജീവിതചക്രം

ലാർവകൾ പൊതുവെ ജീർണ്ണാവശിഷ്ടങ്ങൾക്കിടയിലോ മണലിലോ ഒളിച്ചിരിക്കുന്നു. ചിലയിനങ്ങൾ മരത്തിന്റെ വേരുകളിൽനിന്നും നീര് കുടിക്കുന്നു. ചിലയിനങ്ങൾ വെള്ളത്തിൽ ജീവിക്കുന്നു. പ്രോട്ടീൻ തന്മാത്രകളും ജീർണ്ണാവശിഷ്ടങ്ങലും മണ്ണും കൊണ്ട്  നിർമിതമായ ഒരു കവചത്തിനുള്ളിലാണ് പ്യൂപ്പ. ഇമാഗോ ലാർവകളെപ്പോലെതന്നെ വേട്ടയാടി ആഹാരം തേടുന്നു. എന്നാൽ ചിലയിനങ്ങൾ തേൻ നുകരുന്നു. ചിലയിനങ്ങൾ ആഹാരം കൂടാതെ ജീവിക്കുന്നു.

വർഗ്ഗീകരണം
ന്യൂറോപ്റ്റെറ  ക്ലാഡോഗ്രാം:Grimaldi, D. A. & Engel, M. S., 2005: Evolution of the Insects. Cambridge University Press, 2005, pages xv-755Engel, M. S. & Grimaldi, D. A., 2007: The neuropterid fauna of Dominican and Mexican amber (Neuropterida: Megaloptera, Neuroptera). American Museum Novitates: #3587, pages 1-58Parker, S. P. (ed.), 1982: Synopsis and classification of living organisms. Vols. 1 & 2. McGrew-Hill Book Company

അവലംബം

 പുറം കണ്ണികൾ  

വർഗ്ഗം:ഷഡ്‌പദങ്ങൾ
വർഗ്ഗം:ന്യൂറോപ്റ്റെറ
വർഗ്ഗം:ഷഡ്‌പദനിരകൾ